Nobetê Demokrasîyî verba xespê qeyûman roja 48'ine de yê. Çalakîye verê bînaya HDP'yî ya qezaya Îpekyolî de ameye viraştene û Platformê Şubeyan ê Sendîkaya Kedkaran ê Umûmîya (KESK) û Merkezê  Pêroyî yê Komeleya Heqan ê Merdiman (İHD) û temsîlkarê înan ê herêmî tewrê çalakîye bîyî.
Hemserekê Şaristanî yê HDP'yî yê Wanî Umît Dedeyî xoverdayîşê  mexdûranê KHK'yî rê silam kerd ke mexdûranê KHK'yî waşt zîyaretê HDP'yî  bikê la verê bînaya Merkezê HDP'yî ya Enqere de polîsan înan rê hêriş kerd.
'Ma Îtaat Nêkenê!
Dimayê qiseykerdişan şarî dest pê çalakîya roniştişî kerde.  Çalakîye pê slogananê "Ma nêtersenê, bêvengî nêmanenê, îtaat nêkenê", "Qeyûm do şiro, ma do ser bikewê", "Ma do pê xoverdayîşî ser bikewê", "Cinî, Cuye, Azadîye" qedîyaye.
